covid-19: hvad skal vi være opmærksom på, når vi kører på sommerferie i vores egen bil?
 hvis jeres bil er kaskoforsikret, indeholder den også redningshjælp i udlandet, typisk rødt kort-ordningen, som de fleste forsikringsselskaber er med i, eller en lignende redningsordning. dermed er i fx sikret vejhjælp ved uheld eller kørselsstop samt betaling af nødvendige udgifter til ekstra overnatning eller lånebil. i kan læse mere om  rødt kort-ordningen  på sos international’s hjemmeside.   jeres bilforsikring dækker altså som normalt, så længe skaden sker indenfor eu/eøs. bliver i involveret i en ulykke eller et uheld i udlandet, kan i kontakte sos international eller en tilsvarende alarmcentral, hvis jeres forsikringsselskab ikke er med i rødt kort-ordningen.   inden i tager på ferie, er det en god ide at få styr på telefonnummeret til alarmcentralen. i kan med fordel også hente den gratis app ”rødt kort”. hvis i ikke har en kaskoforsikring på jeres bil, er det en god ide at købe et særskilt redningsabonnement, så i kan få hjælp i udlandet, ligesom i skal være opmærksomme på, at eventuelle skader på jeres egen bil ikke er dækket af jeres forsikring. bilens ansvarsforsikring dækker naturligvis fortsat, hvis i er skyld i et uheld, og i bliver mødt med et erstatningskrav fra en anden bilist. 